Divdabis

Divdabis jeb particips () ir darbības vārda forma, kam raksturīgas divu vārdšķiru pazīmes (ir divas "dabas"): darbības vārda un īpašības vārda pazīmes (dūdojoša balss) vai darbības vārda un apstākļa vārda daba (ieskrēja sodīdamies).Santa Grigus, Baiba Zeiļaka. Valodas labirinti 7. klasei. Zvaigzne ABC, 2007. 80. lpp. Daļa divdabju ar tos paskaidrojošu vārdu vai vārdiem var veidot divdabja teicienu. Divdabim piemīt laika, kārtas un veida kategorija, bet nepiemīt izteiksmes un personas kategorija.

Divdabjus latviešu valodā iedala sešās kategorijās pēc lokāmības, laika un kārtas. Lokāmos divdabjus loka tāpat kā īpašības vārdus ar nenoteikto vai noteikto galotni. Daļēji lokāmajiem divdabjiem ir vienīgi nominatīva forma, kas mainās dažādās dzimtēs un skaitļos.

Latviešu valodā pavisam ir septiņas divdabju grupas: četri lokāmie, divi nelokāmie un viens daļēji lokāmais divdabis.

 Divdabju darināšana 
Divdabju darināšanā izmanto visus darbības vārdu celmus:

nenoteiksmes celms, piemēram, rakstī-t → rakstī + dams → rakstīdams;

tagadnes celms, piemēram, skrien-u → skrien + ošs → skrienošs;

pagātnes celms, piemēram, klausīj-os → klausīj + ies → klausījies.

 Divdabju iedalījums 
 Divdabis  Beidzas ar  Veidošanas celms Lokāmais darāmās kārtas tagadnes divdabis  -ošs, -oša  Darbības vārda tagadne Lokāmais darāmās kārtas pagātnes divdabis  -is, -usi, -ies, -usies  Darbības vārda pagātne Lokāmais ciešamās kārtas tagadnes divdabis  -ams, -ama, -āms, -āma  Darbības vārda tagadne Lokāmais ciešamās kārtas pagātnes divdabis  -ts, -ta  Darbības vārda nenoteiksme Daļēji lokāmais divdabis  -dams, -dama, -damies, -damās  Darbības vārda nenoteiksme Nelokāmie divdabji  -ot, -oties, -am, -amies, -ām, -āmies  Darbības vārda tagadne

Piezīmes

 Atsauces 

 Ārējās saites 
 AILab ieraksts
 Letonikas ieraksts

Kategorija:Darbības vārds